**LĪGUMS**

Saulkrastos 2019.gada 1.oktobrī

**Saulkrastu novada dome**, reģistrācijas numurs 90000068680, juridiskā adrese: Raiņa iela 8, Saulkrasti, Saulkrastu novads, LV-2160, pašvaldības izpilddirektora Aleksandra Ināra Zaharāna personā, kurš rīkojas, saskaņā ar likumu „Par pašvaldībām” un Saulkrastu novada pašvaldības nolikumu (turpmāk **-** PASŪTĪTĀJS), no vienas puses, un

## akciju sabiedrība “CATA”, reģistrācijas numurs 40003016840, juridiskā adrese: Jāņa Poruka iela 8, Cēsis, Cēsu novads, LV-4101, (turpmāk – PĀRVADĀTĀJS), tās valdes priekšsēdētāja Māra Ozoliņa personā, kurš rīkojas saskaņā ar statūtiem, no otras puses (turpmāk abi kopā - Puses, vai atsevišķi – Puse), pamatojoties uz 2019.gada 30.septembra Iepirkuma komisijas lēmumu (protokols Nr.2) „Transporta pakalpojumu iegāde braukšanai sabiedriskajā transportā Saulkrastu vidusskolas un Zvejniekciema vidusskolas audzēkņiem 2019./2020. mācību gadā” iepirkuma identifikācijas numurs SND 2019/20), bez maldiem un viltus, noslēdz iepirkuma līgumu (turpmāk – Līgums), ar šādiem noteikumiem:

1. **LĪGUMA PRIEKŠMETS**
	1. PĀRVADĀTĀJS nodrošina sabiedriskā transporta pakalpojumu Saulkrastu vidusskolas un Zvejniekciema vidusskolas audzēkņiem, izmantojot savus maršrutu apkalpojošos autobusus, kuros nodrošina elektronisko abonementa karšu izmantošanu faktisko braucienu skaita un maršruta fiksēšanai (turpmāk – Pakalpojums).
	2. PĀRVADĀTĀJS nodrošina PASŪTĪTĀJU ar 305 elektroniskajām abonementa kartēm.
	3. PASŪTĪTĀJS Līguma darbības laikā ir tiesīgs par 10% samazināt vai palielināt skolēnu elektronisko abonementa karšu skaitu.
2. **IZPILDES KĀRTĪBA**
	1. Līguma 6.2.1.1. un 6.2.1.2. apakšpunktā norādītās PASŪTĪTĀJA atbildīgās personas sagatavo un nosūta PĀRVADĀTĀJAM uz e-pasta adresi: iesniegumi@cata.lv pieteikumu elektronisko abonementa karšu saņemšanai (turpmāk – Pieteikums) (1.pielikums).
	2. Pieteikumā nepieciešamās izmaiņas Līguma 6.2.1.1. un 6.2.1.2. apakšpunktā norādītās PASŪTĪTĀJA atbildīgās personas nosūta PĀRVADĀTĀJAM uz e-pasta adresi: iesniegumi@cata.lv.
	3. PĀRVADĀTĀJS izgatavo un izsniedz PASŪTĪTĀJAM elektroniskās abonementa kartes. Kartes noformējums nesatur personas datus (3.pielikums).
	4. PĀRVADĀTĀJS apņemas veikt PASŪTĪTĀJA norādīto skolēnu pārvadāšanu savos maršrutu apkalpojošos autobusos bez skaidras naudas **no 2019.gada 1.oktobra līdz 2020.gada 30.septembrim.** Skolēni kā dokumentu, kas dod tiesības izmantot maršrutu autobusus, uzrāda noteiktajā kārtībā izsniegtu elektronisko abonementa karti kopā ar derīgu skolēna apliecību. PĀRVADĀTĀJS nodrošina, ka kartes lasītājs darbojas nepārtraukti visā Līguma darbības laikā. Gadījumā, ja kartes lasītājs ir sabojājies vai nespēj nolasīt uzrādīto karti, PĀRVADĀTĀJS izsniedz skolēnam braukšanas biļeti ar 100% atlaidi.
	5. Abonementa kartes nozaudēšanas, nomaiņas vai atjaunošanas gadījumā PĀRVADĀTĀJS, pamatojoties uz Līguma 6.2.1.1. un 6.2.1.2. apakšpunktā norādīto PASŪTĪTĀJA atbildīgo personu rakstisku pieteikumu, izsniedz elektroniskās abonementa kartes dublikātu.
3. **NORĒĶINU KĀRTĪBA**
	1. Norēķinu cikls ir 1 (viens) kalendārais mēnesis.
	2. Par iepriekšējā mēnesī veikto Pakalpojumu apjomu (elektronisko abonementa karšu reģistrāciju skaitu, kuru uzskaiti nodrošina PĀRVADĀTĀJA elektronisko karšu nolasīšanas sistēma) PĀRVADĀTĀJS sagatavo rēķinu un atskaiti atbilstoši Finanšu piedāvājumam (Līguma 2.pielikums) un iesniedz PASŪTĪTĀJAM līdz kārtējā mēneša 15.datumam.
	3. Rēķinu kopā ar Līguma 3.2.punktā minēto atskaiti PĀRVADĀTĀJS sagatavo elektroniski un nosūta PASŪTĪTĀJAM uz e-pasta adresi: **dome@saulkrasti.****lv** līdz katra mēneša 15.datumam par iepriekšējā mēnesī faktiski veiktajiem pārvadājumiem, t.sk. arī par Līguma 2.4.punktā minētajām braukšanas biļetēm.
	4. PASŪTĪTĀJS apmaksā rēķinu līdz kārtējā mēneša 25.datumam.
	5. PASŪTĪTĀJS maksā PĀRVADĀTĀJAM par katru karti vienreizēju maksājumu EUR 1.00 (viens *euro*, 00 centi), ieskaitot PVN, par ko PĀRVADĀTĀJS piestāda PASŪTĪTĀJAM rēķinu.
	6. Dublikāta cena ir EUR 4.00 (četri *euro*, 00 centi), ieskaitot PVN.
4. **SANKCIJAS**
	1. Ja PASŪTĪTĀJS kavē rēķinu apmaksu pēc 3.3.punktā noteiktā termiņa, PASŪTĪTĀJS maksā līgumsodu 0,5% apmērā no rēķina summas par katru kavēto dienu, bet ne vairāk kā par 10% no nesamaksātās summas.

Līguma saistību neizpildes vai nepienācīgas izpildes gadījumā PASŪTĪTĀJS var prasīt no PĀRVADĀTĀJA pienācīgu Līguma turpmāku izpildi un līgumsodu šādā apmērā:

* + 1. 100 *euro* apmērā, ja PĀRVADĀTAJS sniedzis Pakalpojumu neatbilstoši Līguma nosacījumiem, ko apliecina PASŪTĪTĀJA sastādīts akts, kuru paraksta vismaz divas PASŪTĪTĀJA pilnvarotās personas un PĀRVADĀTĀJA pārstāvis. Gadījumā, ja PĀRVADĀTĀJA pārstāvis neparaksta šajā apakšpunktā minēto aktu, tas neatbrīvo PĀRVADĀTĀJU no minētā līgumsoda samaksas.
		2. 200 *euro* apmērā, ja PĀRVADĀTĀJA darbībā ir konstatēts normatīvo aktu pārkāpums, ko apliecina kontrolējošās institūcijas dokuments.
	1. Līgumsoda samaksa neatbrīvo Puses no ar Līgumu uzņemto saistību pienācīgas izpildes. Līgumā paredzēto līgumsodu samaksu PĀRVADĀTĀJS un/vai PASŪTĪTĀJS veic 5 (piecu) darba dienu laikā pēc attiecīgā rēķina saņemšanas vai pievienojot to PASŪTĪTĀJA nākamā perioda rēķinam.
1. **LĪGUMA DARBĪBAS LAIKS**
	1. **Līgums ir spēkā no 2019.gada 1.oktobra līdz 2020.gada 30.septembrim**, bet attiecībā uz norēķiniem līdz pilnīgai saistību izpildei.
	2. Sakarā ar skolēnu vasaras brīvlaiku laika periodā no 2019.gada 1.jūlija līdz 2020.gada 31.augustam, Līgumā iestājas pārtraukums.
	3. Jebkuri Līguma grozījumi vai papildinājumi, ir spēkā tikai tad, ja tie ir motivēti saskaņā ar Publisko iepirkumu likumu, sagatavoti rakstiskā veidā un abu Pušu parakstīti.
	4. Pusēm ir tiesības izbeigt Līgumu par to rakstveidā vienojoties vai paziņojot otrai Pusei par Līguma izbeigšanu vienu mēnesi iepriekš.
2. **CITI NOTEIKUMI**
	1. Jebkurš strīds, domstarpība vai prasība, kas izriet no Līguma, kas skar tā pārkāpšanu, izbeigšanu vai spēkā neesamību, risināms sarunu ceļā, bet, ja vienošanās netiek panākta – Latvijas Republikas tiesā Latvijas Republikas normatīvajos aktos noteiktajā kārtībā.
	2. Līguma saistību izpildei Puses pilnvaro atbildīgās personas:
		1. no PASŪTĪTĀJA puses –
			1. Zvejniekciema vidusskolas direktors Andris Dulpiņš, tālr.67954037;
			2. Saulkrastu vidusskolas direktore Velta Kalnakārkle, tālr.67952628.
		2. no PĀRVADĀTĀJA puses – ­­­­­­­­­­­­­­­­­­­­­­­­­­­­­­Andris Silavnieks, tālr. 29245661.
	3. Atbildīgās personas ir atbildīgas par Līguma saistību izpildes nodrošināšanu atbilstoši Līguma nosacījumiem, Līguma izpildei nepieciešamās dokumentācijas sagatavošanu/ administrēšanu, bet tās nav pilnvarotas izdarīt grozījumus un papildinājumus Līgumā, ieskaitot, grozīt Līguma summas un/vai pakalpojumu izpildes termiņus vai pakalpojumu apjomus.
	4. Līgums sastādīts uz 3 (trīs) lapām 2 (divos) eksemplāros ar 3 (trīs) Līguma pielikumiem, no kuriem viens atrodas pie PĀRVADĀTĀJA, bet otrs pie PASŪTĪTĀJA un tiem abiem ir vienāds juridisks spēks.
	5. Līguma neatņemamas sastāvdaļas ir Līguma pielikumi:
		1. 1.pielikums “Pieteikums elektronisko abonementa karšu saņemšanai”;
		2. 2.pielikums „Finanšu piedāvājums”;
		3. 3.pielikums “Elektroniskās abonementa kartes paraugs”.
3. **Fizisko personu datu aizsardzība**
	1. Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, kā arī Līguma izpildes ietvaros iegūtos fizisko personu datus, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā, bet ne tikai, no 2018.gada 25.maija ievērot Eiropas Parlamenta un Padomes Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
	2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem.
	3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai normatīvie akti paredz šādu datu nodošanu.
	4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fizisko personu datus, tas pirms šādu datu nodošanas informē par to otru Pusi, ja vien normatīvi e akti to neaizliedz.
	5. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja izbeidzas nepieciešamība tos apstrādāt šī Līguma izpildes nodrošināšanai, kā arī sniegt visas ar Līguma noslēgšanu un izpildi saistītās ziņas citām iestādēm, kurām ir tiesības pieprasīt un saņemt šīs ziņas saistībā ar normatīvajā aktā noteikto uzdevumu vai funkciju izpildi.
4. **PUŠU REKVIZĪTI UN PARAKSTI**

|  |  |
| --- | --- |
| PASŪTĪTĀJS**Saulkrastu novada dome**Reģistrācijas numurs 90000068680Raiņa iela 8, Saulkrasti,Saulkrastu novads, LV-2160Banka:  AS SEB BankaKods: UNLALV2XKonts: LV78UNLA0050008528948  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ /A.A.Zaharāns/ | PĀRVADĀTĀJS **Akciju sabiedrība “CATA”**Reģistrācijas numurs 40003016840Jāņa Poruka iela 8, Cēsis,Cēsu novads, LV-4101Banka: AS SEB bankaKods: UNLALV2XKonts: LV61UNLA0004000425401\_\_\_\_\_\_\_\_\_\_\_\_\_\_\_\_\_\_\_ /M.Ozoliņš/ |

**ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU**